Turinys
Rodyklė 🔎︎

# Įtraukos ir intervalai

Čia nustatomos pastraipos įtraukų ir intervalų parinktys.

Jei norite pakeisti šiame dialogo lange naudojamus matavimo vienetus, pasirinkite LibreOffice → ParinktysPriemonės → Parinktys → „LibreOffice“ tekstų rengyklė → Bendrosios parinktys ir grupėje Nuostatos parinkite norimus matavimo vienetus.

Įtraukas taip pat galima nustatyti naudojantis liniuote. Kad liniuotės būtų matomos, pažymėkite norimą parinktį meniu Rodymas → Liniuotės.

Jei norite tai atlikti…

Pasirinkite komandą Formatas → Pastraipa ir atverkite kortelę Įtraukos ir intervalai.

Pasirinkite komandą Rodymas → Stiliai, stilių polangyje atverkite kontekstinį kurio nors įrašo meniu, iš ten pasirinkite komandą Keisti arba Kurti ir atverkite kortelę Įtraukos ir intervalai.

## Įtrauka

Nurodykite atstumą tarp kairiosios ar dešiniosios puslapio paraštės ir pastraipos.

## Iš kairės

Nurodykite atstumą, kuriuo pastraipa turėtų būti atitraukta nuo puslapio paraštės. Jei norite, kad pastraipos tekstas būtų ir paraštėje, įvesite neigiamą skaičių. Kalboms, kuriose tekstas rašomas iš kairės į dešinę, kairysis pastraipos kraštas įtraukiamas kairiosios paraštės atžvilgiu. Jei tekstas rašomas iš dešinės į kairę, dešinysis pastraipos kraštas įtraukiamas dešiniosios paraštės atžvilgiu.

## Iš dešinės

Nurodykite atstumą, kuriuo pastraipa turėtų būti atitraukta nuo puslapio paraštės. Jei norite, kad pastraipos tekstas būtų ir paraštėje, įvesite neigiamą skaičių. Kalboms, kuriose tekstas rašomas iš kairės į dešinę, dešinysis pastraipos kraštas įtraukiamas dešiniosios paraštės atžvilgiu. Jei tekstas rašomas iš dešinės į kairę, kairysis pastraipos kraštas įtraukiamas kairiosios paraštės atžvilgiu.

## Pirmoji eilutė

Nurodyta verte įtraukiama pirmoji pastraipos eilutė. Jei norite sukurti atvirkštinę įtrauką, įveskite teigiamą reikšmę laukelyje Iš kairės ir neigiamą reikšmę laukelyje Pirmoji eilutė. Numeruotos ar ženklintos pastraipos pirmosios eilutės įtrauką galima nustatyti lango Formatas → Ženklinimas ir numeravimas kortelėje Padėtis.

## Pagal šrifto dydį (automatinė)

Pastraipos įtrauka nustatoma automatiškai pagal šrifto dydį ir eilučių intervalą. Parinkties Pirmoji eilutė reikšmės nepaisoma.

## Intervalas

Nurodykite, kokį atstumą reikia palikti tarp pažymėtų pastraipų.

## Prieš pastraipą

Nurodykite atstumą, kurį reikia palikti virš pažymėtos pastraipos(-ų).

Piktograma formatavimo mygtukų juostoje:

Increase Spacing

Decrease Spacing

Piktograma formatavimo mygtukų juostoje:

Increase Spacing

Decrease Spacing

## Po pastraipos

Nurodykite atstumą, kurį reikia palikti po pažymėta pastraipa(-omis).

## Neįterpti intervalo tarp to paties stiliaus pastraipų

Kai parinktis pažymėta, intervalo prieš ar po pastraipos nuostatos netaikomos veikiamajai pastraipai, jei ankstesnė ir kita pastraipos yra to paties pastraipos stiliaus.

## Eilučių intervalas

Nurodykite intervalą tarp pastraipos teksto eilučių bazinių linijų.

## Viengubas

Veikiamajai pastraipai pritaikomas viengubas eilučių intervalas. Ši nuostata yra numatytoji.

## 1,5 eilutės

Nustatomas pusantros eilutės intervalas tarp eilučių.

## Dvigubas

Nustatomas dviejų eilučių dydžio intervalas tarp eilučių.

## Proporcinis

Nustačius šią parinktį eilučių intervalą galimą nurodyti procentine verte, kur 100% atitinka viengubą eilučių intervalą.

## Bent

Nustatoma mažiausia leistina eilučių intervalo reikšmė.

Jei pastraipoje yra skirtingo dydžio teksto, eilučių intervalas automatiškai pritaikomas prie didžiausio šrifto. Jei norite, kad eilučių intervalas visoms eilutėms būtų vienodas, parinkties Bent reikšmę nustatykite atsižvelgdami į didžiausią šriftą.

## Intervalo keitimas

Nustatomas vertikalus tarpas tarp dviejų eilučių.

## Fiksuotas

Nustatomas tikslus laukelyje nurodytas intervalo dydis. Jei nurodytas intervalas mažas, šitaip gali būti nukirpta dalis rašmenų.

##

Šiame laukelyje nurodykite intervalo dydžio reikšmę.

## Peržiūros laukas

Rodoma nustatyto formato peržiūra.

## Bazinių linijų lygiavimas

## Įjungti

Kiekvienos teksto eilutės bazinė (pagrindo) linija lygiuojama pagal vertikalųjį dokumento tinklelį, kad visos eilutės būtų vienodame aukštyje. Kad galėtumėte naudoti šią funkciją, pirmiausia reikia įgalinti bazinių linijų lygiavimą puslapio stiliaus parinkčių lange. Pasirinkite Formatas → Puslapio stilius, atverkite kortelę Puslapis ir parinkčių grupėje Maketo parinktys pažymėkite parinktį Lygiuoti bazines linijas.

Susijusios temos

Įtraukiamos pastraipos

Teksto rinkimas lygiuojant bazines linijas